google/wiki40b huggingface dataset:
Projektívny priestor

V matematike je projektívny priestor množina prvkov podobná množine P(V) priamok prechádzajúcich počiatkom vo vektorovom priestore V. V špeciálnom prípade, ak V=R² resp. V=R³, hovoríme o projektívnej priamke resp. projektívnej rovine.
Predstava o projektívnom priestore je podobná predstave o tom, ako oko alebo kamera zobrazuje 3D krajinu na 2D obrázok. Všetky body, ktoré ležia na premietacej priamke a pretínajú sa s ohniskovým bodom kamery sú zobrazené na spoločný bod obrázku.
Hoci tvoria projektívne priestory samostatnú časť matematiky, využívajú sa v mnohých ďalších aplikovaných oblastiach, najmä v diferenciálnej a algebrickej geometrii. Geometrické objekty, akými sú body, priamky a roviny, môžu byť pomocou homogénnych súradníc reprezentované prvkami v projektívnych priestoroch. Mnohé vzťahy medzi týmito objektmi tak môžu byť opísané jednoduchšou cestou a vety podané jednoduchšie (a bez výnimiek), než by tomu bolo bez homogénnych súradníc. Napríklad v klasickej geometrii sa dve priamky v konečnodimenzionálnom unitárnom priestore s definovaným štandardným skalárnym súčinom (t. j. v Euklidovskom priestore) vždy pretnú práve v jednom bode, s výnimkou, keď majú tieto priamky rovnaké zameranie (pre špeciálny prípad v rovine: ak sú tieto priamky rovnobežné, t. j. ak majú rovnakú smernicu). V projektívnej reprezentácii priamok a bodov takýto bod, v ktorom sa priamky pretínajú, existuje vždy a môže byť vypočítaný bežným postupom aj pre priamky s rovnakým zameraním.
Ďalšími odvetviami matematiky, v ktorých hrajú projektívne priestory významnú úlohu, sú topológia, teória Lieových grúp a algebrických grúp.
Národní muzeum

Národní muzeum (NM) je najvýznamnejšia česká múzejná inštitúcia. Niekedy sa tento termín používa i pre jej hlavnú budovu na Václavskom námestí v Prahe 1.

Historický vývoj

Múzeum bolo založené v roku 1818 pod názvom Vlastenecké múzeum v Čechách. Od roku 1848 nieslo názov České múzeum, v období rokov 1854 – 1919 potom Múzeum Kráľovstva českého. Pred postavením novej budovy múzeum sídlilo provizórne v Šternberskom (1821 – 1846) a Nostickom paláci (1846 – 1892).

Hlavná budova

Novorenesančná stavba od projektanta Josefa Schulza s centrálnym priestorom panteónu a výzdobou od umelcov generácie Národného divadla pochádza z rokov 1885 – 1890 a tvorí dominantu celého Václavského námestia. Projekt kládol dôraz predovšetkým na monumentalitu, sčasti na úkor funkčnosti.
V roku 1968 bola jeho predná fasáda poškodená strelami sovietskej armády, ohrozené bolo aj počas výstavby pražského metra v prvej polovici 70. rokov minulého storočia (pri výstavbe vestibulu stanice Muzeum boli poničené niektoré steny, vestibul musel byť lepšie vystužený). Budova nebola nikdy celkovo rekonštruovaná, preto bola na začiatku 21. storočia vo veľmi zlom stave.
V roku 2006 bola múzeu prisľúbená budova bývalého Federálneho zhromaždenia oproti, v ktorej pôsobilo Rádio Slobodná Európa.Do objektu bola v roku 2009 presunutá časť zbierok, aby mohla hlavná budova prejsť rozsiahlou rekonštrukciou.
Historická budova bude uzavretá 7. júla 2011 a realizácia stavby je plánovaná od decembra 2011 do júna 2015. Po jej ukončení bude prepojená s novou budovou a výstavné priestory v centre Prahy budú zväčšené o 5 600 m², zo súčasných 5 700 m² na celkových 11 300 m² v oboch budovách.

Knižnica Národného múzea

Súčasťou Národného múzea je  knižnica. Všeobecná čať knižnice, oddelenie rukopisov a starých tlačí je umiestnené v hlavnej budove múzea, unikátny súbor historických i súčasných novín a časopisov je uložený v Miestodržiteľskom letohrádku v pražskej Stromovke. Knižnica NM tiež zaisťuje prevádzku Múzea knihy v zámku v Žďári nad Sázavou.
Chata pri Šalviovom prameni

Z histórie

V Doline Bielej vody na Žeruchovej poľane vo výške asi 1 200 m n. m. postavil v roku 1903 Uhorský karpatský spolok malú útulňu. Mohol ju voľne využívať každý turista na odpočinok. Používala ju aj Kežmarská poľovnícka spoločnosť. Blízko zrubu vyvieral Šalviov prameň. Stará útulňa v roku 1923 doslúžila. Nástupca Uhorského karpatského spolku Karpathenverein (Karpatský spolok) uvažoval o novej výstavbe. V roku 1930 advokát Dr. Vojtech Forberger zo Spišskej Novej Vsi zorganizoval finančnú zbierku. Namiesto chaty postavili k Šalviovému prameňu vozovú cestu. Ani snahy Turistického spolku Priateľov prírody v roku 1931 sa neskončili úspechom. Július Tardík, ktorý prevádzkoval staničnú reštauráciu v Tatranskej Štrbe, dostal od mesta Kežmarok v roku 1933, za ročný prenájom 120 korún, pozemok na stavbu chaty. Ešte v tom istom roku na mieste bývalej útulne postavil drevenú chatu so štyrmi izbami a spoločnou nocľahárňou, ktorú turisti nazvali Tardíkova chata, Tardíkova útulňa, (poľ. Schronisko Tardíka), niekedy sa na ňu prenášal názov Chata pri Šalviovom prameni (poľ. Schronisko na Rzeżuchowej Polanie). V roku 1945 ju prevzal do majetku Klub slovenských turistov a lyžiarov. Po jeho zrušení ju v roku 1950 dostalo do majetku Revolučné odborové hnutie. Zotavovňa pod jeho vedením chátrala. V roku 1956 ju asanovali. Dodnes po nej zostali vedľa cesty dolinou na Chatu pri Zelenom plese základy.
Hraničný Kriváň (prítok Poľanového Kriváňa)

Prameň

Pramení v Podbeskydskej vrchovine na východnom svahu Gluchovej (881,6 m n. m.) v nadmorskej výške približne 790 m n. m., na katastrálnom území obce Zubrohlava.

Opis toku

Na hornom toku tečie juhovýchodným smerom lesnatým prostredím, zľava priberá najprv krátky prítok, následne dlhší prítok (700,5 m n. m.) prameniaci priamo na štátnej hranici s Poľskom. Ďalej tečie potok po štátnej hranici (cca 2,1 km), pričom sprava priberá najprv prítok zo severného svahu Žiaru (769 m n. m.) a potom Pasecký potok z tej istej strany. Následne opúšťa štátnu hranicu, vteká do Oravskej kotliny, kde tečie juhojuhovýchodným smerom močaristým územím a zľava ešte priberá krátky prítok prameniaci severozápadne od kóty 621,2 m. Severovýchodne od obce Bobrov napokon ústi v nadmorskej výške cca 602 m n. m. do Oravskej priehrady.
Pougy

Poloha

Obec má rozlohu 8,96 km². Najvyšší bod je položený 147 m n. m. a najnižší bod 102 m n. m.

Obyvateľstvo

Počet obyvateľov obce je 275 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľubochnianske jaskyne

Jaskyňa v Čertovej skale

Jaskyňa v Čertovej skale je inaktívna fluviokrasovo-rútivá jaskyňa. Je najväčšou jaskyňou Ľubochnianskej doliny z dĺžkou 28 m. Nachádza sa na Čertovej skale.

Previs v Čertovej skale

Previs v čertovej skale je druhou najväčšou jaskyňou Ľubochnianskej doliny z dĺžkou 11 m. Nachádza sa rovnako na Čertovej skale.

Jaskyňa v Korbeľke

Je 5 m dlhá výrezová inaktívna fluvikrasová jaskyňa.
Saint-Pastous

Poloha

Obec má rozlohu 8,2 km². Najvyšší bod je položený 1 661 m n. m. a najnižší bod 420 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blangy-sur-Ternoise

Poloha

Obec má rozlohu 11,61 km². Najvyšší bod je položený 129 m n. m. a najnižší bod 37 m n. m.

Obyvateľstvo

Počet obyvateľov obce je 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lykomédes (Skyros)

Lykomédes alebo Lykomédés (starogr. Λυκομήδης – Lykomédes/iný prepis:Lykomédés) je v gréckej mytológii syn boha Apolóna a Parthenopy, kráľ na ostrove Skyre.
Kráľ Lykomédes prijal vo svojom paláci mladého Achillea, aby ho na žiadosť jeho matky Thetidy schoval pred mykénskym kráľom Agamemnónom, ktorý ho chcel naverbovať do trójskej vojny. Achilles sa potom skrýval medzi jeho dcérami preoblečený za dievča, ale achájski králi Diomédes a Odyseus jeho úkryt vypátrali a prehovorili ho, aby sa k nim pridal.
Achilles sa za jeho pobytu medzi jeho dcérami, zaľúbil do Déidameie, ktorá mu po odchode porodila syna Neoptolema.
Lykomédes (podľa niektorých autorov iný, starší) mal spory s Théseom o majetok na ostrove Euboia. Keď sa s Théseom nevedel dohodnúť podľa svojho želania, pozval ho na prechádzku a zhodil ho z pobrežnej skaly do mora, kde sa utopil.
Bokova globula

Bokova globula je hustý oblak kozmického prachu a plynu, v ktorom sa niekedy formujú hviezdy. Boli nájdené v oblastiach H II a zvyčajne majú hmotnosť medzi 2 až 50 Sĺnk a zhruba jeden svetelný rok v priemere. Obsahujú molekulárny vodík (H₂), oxidy uhlíka a hélium, okolo 1% hmotnosti tvoria kremičitany vo forme prachu. Bokova globula sa najčastejšie tvorí vo formujúcich sa dvoj- a viachviezdnych systémoch.
Globuly boli prvýkrát pozorované astronómom Bartom Bokom v 40. rokoch. V článku publikovanom v roku 1947 predpokladal, že tieto mraky sú "podobné hmyzu kokónov ", ktoré podstúpili gravitačný kolaps pri tvorbe novej hviezdy, z ktorých hviezdy a hviezdokopy vznikli. 
Sú stále predmetom intenzívneho výskumu. Známe je, že sú jedny z najchladnejších objektov vo vesmíre, ich štruktúra a hustota zostáva trochu tajomstvom. Doteraz používané metódy sa spoliehali na hustotu stĺpcov odvodenú z blízkeho infračerveného zániku a dokonca aj počítanie hviezd v snahe ďalej skúmať tieto objekty.
Železničná trať Trebišov – Vranov nad Topľou

História

Trebišovom prechádzala dôležitá trať Michaľany – Łupków a na prelome 19. a 20. storočia sa rozhodlo o vybudovaní spojnice do Vranova nad Topľou. Tá výrazne skracuje cestu do Vranova i do Prešova a zároveň prepojila významné železnice.
Trať je z Trebišova vedená k Sečovciam a Sačurovu, odkiaľ pokračuje do Vranova nad Topľou. Koncesia obsahovala i prednostné právo na dobudovanie trate do Kapušian, kadiaľ viedla už existujúca železnica do Bardejova, no to nebolo uplatnené. 
Železničná trať je vedená nenáročným terénom s minimálnym prevýšením a s výnimkou úseku pri Sečovciach vedie v blízkosti cesty I/79. Sprevádzkovaná bola 24. decembra 1903, no pri redukcii spojov k 2. februáru 2003 sa skončila osobná doprava na celom úseku, napriek veľkým protestom miestneho obyvateľstva. Osobná doprava sa na tejto trati neobnovila ani dňa 15. júna 2003.  Dnes sú občania odkázaní na autobusy, ktoré sú drahšie.
Saint-Gladie-Arrive-Munein

Poloha

Obec má rozlohu 6,53 km². Najvyšší bod je položený 201 m n. m. a najnižší bod 53 m n. m.

Obyvateľstvo

Počet obyvateľov obce je 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Altenburg (mesto)

Altenburg je mesto v nemeckom Durínsku. Leží 50 km od Lipska. Má asi 38 000 obyvateľov.
Do roku 1920 to bola metropola Saska-Altenburgu, ktoré bolo jedným zo spolkových štátov Nemeckej ríše.
SpaceX CRS-12

Náklad pri návrate

Späť na Zem Dragon dopravil 1 700 kg experimentov a vybavenia.
Bitka pri Abú Kíre (1798)

Bitka pri Abú Kíre/Abú Qíre/Abú Kire/Abúkire (iné názvy:bitka v zálive Abú Kír, bitka na Níle, bitka v Abúkirskom zálive, námorná bitka pri Abú Kíre) bol námorný stret Spojeného kráľovstva a Francúzska, ktorý sa odohral 1. augusta 1798. Britský admirál Horatio Nelson v nej zničil početne silnejšiu francúzsku flotilu, ktorá kryla vojenskú operáciu Napoleona I. Bonaparta v Egypte. Víťazstvo znamenalo prevahu britskej námornej moci v Stredozemnom mori.
Tichomír Milkin

Životopis

Základnú školu navštevoval v Banskej Bystrici, 1876-1880 študoval na gymnáziu v Banskej Bystrici. Potom v Ostrihome maturoval a absolvoval katolícku teológiu, 1888 vysvätený za kňaza . Pôsobil ako rokuk. kňaz na viacerých miestach Slovenska. Predchodca Slov. moderny. Autor subjektívnej lyriky, vlasteneckej i nábožen. poézie. Tvorbu uverejňoval v Kat.novinách a v almanachu Tovaryšstvo. Podstatná časť jeho lyriky ostala nepublikovaná. Výber z nej vyšiel až v roku 1985 pod názvom Sny a nádeje. Spolupracoval na Jednotnom katolíckom spevníku. Preložil Homérovu Iliadu a Bibliu (Nový zákon), kt. dokončil 1906. Kritik a teoretik slov. realizmu, kritické state uverejňoval v Kat. novinách, ale najmä v Literárnych listoch. Súčasťou jeho estetických názorov bola požiadavka vysokej jazykovej kultúry a čistoty. Jeho najznámejšou piesňou je pieseň Bože čos ráčil, ktorá sa nachádza v Jednotnom katolíckom spevníku pod číslom 524.
Salgótarjánsky okres

Salgótarjánsky okres (maď. Salgótarjáni járás) je jedným zo šiestich okresov maďarskej župy Nógrád. Jeho centrom je mesto Salgótarján.
Cléry (Côte-d’Or)

Poloha

Obec má rozlohu 3,37 km². Najvyšší bod je položený 208 m n. m. a najnižší bod 187 m n. m.

Obyvateľstvo

Počet obyvateľov obce je 119 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Per Hållberg

Klubový hokej

Od sezóny 2002/03 hrával za klub švédskej Elitserien Färjestads BK Karlstad. Pred ročníkom 2006/07 prestúpil do švajčiarskeho EV Zug.

Reprezentácia

Švédsky tréner Bengt-Åke Gustafsson ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Saint-Jean-sur-Tourbe

Poloha

Obec má rozlohu 17,04 km². Najvyšší bod je položený 194 m n. m. a najnižší bod 139 m n. m.

Obyvateľstvo

Počet obyvateľov obce je 108 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám Narodenia Presvätej Bohorodičky (Sarajevo)

Chrám Narodenia Presvätej Bohorodičky je katedrála Srbskej pravoslávnej cirkvi, ktorá sa nachádza v centre hlavného mesta Bosny a Hercegoviny, Sarajeve. Patrí medzi najväčšie chrámy Srbskej pravoslávnej cirkvi na Balkánskom polostrove.

Dejiny

Katedrálu začali stavať ešte v časoch tureckej okupácie Bosny a Hercegoviny. Základný kameň katedrály bol položený v roku 1859 a stavba trvala takmer 11 rokov. Chrám bol posvätený 20. júla 1872 na sviatok svätého Eliáša (Iľju). Katedrála bola kompletne dokončená v roku 1874. Stavba bola financovaná z darov pravoslávnych veriacich z mesta, ale aj z darov veriacich obchodníkov z Belehradu, Terstu, Viedne či Dubrovníka. Počas vojny v Bosne a Hercegovine bola poškodená a po vojne v roku 1996 začala jej obnova.

Architektúra

Katedrála bola postavená podľa projektu známeho majstra ortodoxnej architektúry Andreja Damianova. Má tvar baziliky s troma loďami a piatimi kupolami. Jej šírka je 22,5 metra a dĺžka 37 metrov. Novobaroková zvonica má výšku 45 metrov. Ikony priniesol archimandrit Sava Kasanovič v roku 1873 z Ruska a sú pozlátené.
Taktnosť

Taktnosť je vlastnosť správania sa voči druhému človeku, ktorú konštituujú tieto zložky: ľudskosť, uznanlivosť, porozumenie, starostlivosť, ochota pomáhať, láskavosť, úctivosť, dôvera k osobnosti, záujem o osobnosť, rešpektovanie individuálnych osobitostí, psychického a telesného stavu, priateľskosť, nepovýšenecký postoj, profesionálnosť, pozitívny vzťah k situácii, v ktorej sa nachádzame s partnerom, svedomité plnenie si povinností, nenásilnosť v dosahovaní cieľov, nezaujatosť, spravodlivosť, snaha o všestranné rozvíjanie partnerovej osobnosti, cit pre mieru, primeraná náročnosť a prísnosť, snaha zachovať duševné zdravie a vytvárať psychickú klímu optimálnu pre spoločnú činnosť alebo pre činnosť partnera; kladná motivácia činnosti partnera, pozitívne odmeňovanie, ohľaduplnosť a diskrétnosť pri riešení problémov, povzbudzovanie pri neúspechu, vzbudzovanie a posilňovanie sebadôvery; charakternosť, úprimnosť, sebakritickosť, sebaovládanie, rozvážnosť, vyrovnanosť, trpezlivosť, slušnosť, kultúrnosť, príkladnosť; optimizmus, zmysel pre humor.
Tieto konštituenty taktnosti musia byť zastúpené v rovnakej miere. Pri chýbaní jedného alebo viacerých konštituentov taktnosti hovoríme o netaktnosti.
Aigialeus (syn Adrasta)

Aigialeus (starogr. Αἰγιαλεύς – Aigialeus, lat. Aegialeus) je v gréckej mytológii syn argejského kráľa Adrasta a jeho manželky Amfithey(alebo Démónassy).
Jeho otec Adrastos bol účastníkom neúspešnej vojenskej výpravy "siedmich proti Tébam", kde ako jediný z veliteľov prežil.
O desať rokov neskôr ich synovia, tzv. epigoni, aby pomstili smrť svojich otcov, zorganizovali proti Tébam ďalšiu vojenskú výpravu, ktorá už bola tentoraz úspešná. Zatiaľ, čo jeho otec sa ako jediný z vodcov zachránil, Aigialeus v tejto druhej výprave ako jediný z jej veliteľov padol. Zabil ho tébsky kráľ Laodamas.
Adrastos sa nato zo straty svojho syna žiaľom utrápil až k smrti.
Clamensane

Poloha

Clamensane má rozlohu 23,73 km². Najvyšší bod je položený 1 654 m n. m. a najnižší bod 630 m n. m.

Obyvateľstvo

Clamensane má 166 obyvateľov (2009).
Graf vývoja obyvateľstva:
Zdroje: INSEE
Loud

Single

Prvým singlom z albumu je „Only Girl (In The World)“. Bol publikovaný 10. septembra 2010. Pieseň sa dostala na prvé miesto v americkom hudobnom rebríčku Billboard Hot 100.

Dňa 29. októbra 2010 bola vydaná pieseň „What's My Name?“, na ktorej spolupracovala so spevákom Drakeom.

Tretí singel z albumu je pieseň „S&M“.

Štvrtý singel „California King Bed“ si vybrali fanúšikovia v prieskume.

Ako piaty singel vyšiel „Man Down“. Vo videoklipe tejto piesne Rihanna zastrelí muža, ktorý ju znásilnil a kvôli tomu získa veľa negatívnej kritiky.

„Cheers (Drink to That)“ bol vybraný ako šiesty singel; oznámila to Rihanna na svojom twitteri 24. júla 2011.
Stanislav Zoch

Životopis

Študoval na Prvom slovenskom gymnáziu v Revúcej, kupecký učeň v Ružomberku, neskôr opäť gymnaziálny študent v Revúcej. V roku 1871 – 1874 učiteľ na evanjelickej ľudovej škole v Ponikách, 1874 – 1908 v Banskej Hodruši a v Cerove, 1909 – 1911 pokladník filiálky Zvolenskej ľudovej banky v Banskej Bystrici. Agilný nár., ľudovýchovný a osvetový pracovník; v učiteľskej praxi realizoval výchovu v národnom duchu, organizoval ochotnícke divadlo. Zriadil cirkevnú školskú knižnicu v Cerove. V miestach pôsobísk podporoval hospodársky pokrok, bol uznávaný ovocinár a včelár. Literárne a publicisticky činný, skladal pohrebné verše, písal pedagogické príspevky, propagoval školské knižnice. Upozorňoval na staré tlače a archeologické pamiatky. Autor početných hospodárskych článkov. Vyznamenaný na hospodárskej výstave v Bratislave.
Chářovice

Dejiny

Prvá písomná zmienka o obci pochádza z roku 1394.
Castelmoron-sur-Lot (obec)

Poloha

Obec má rozlohu 23,25 km². Najvyšší bod je položený 195 m n. m. a najnižší bod 32 m n. m.

Obyvateľstvo

Počet obyvateľov obce je 1 740 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jours-en-Vaux

Poloha

Obec má rozlohu 8,81 km². Najvyšší bod je položený 476 m n. m. a najnižší bod 357 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Billy-Berclau

Poloha

Obec má rozlohu 7,41 km². Najvyšší bod je položený 27 m n. m. a najnižší bod 17 m n. m.

Obyvateľstvo

Počet obyvateľov obce je 4 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quake 4

Príbeh

Príbeh nadväzuje na staršieho predchodcu Quake II. Odohráva sa v budúcnosti, kedy je Zem napadnutá útočníkmi z vesmíru, rasou kyborgov, takzvanými Stroggmi. Stroggovia chcú vyčerpať všetky prírodné zdroje a z mŕtvych protivníkov vytvárajú svojich vojakov. Na ich domovskú planétu Stroggos je vedený hromadný útok zo Zeme. Matthew Kane, hlavný hrdina hry, je členom elitného komanda Rhino Squad. Počas hry sa zistí, že Stoggovia sú napojení na jeden systém, Nexus. Jedinou šancou je zničiť ho. Po niekoľkých pokusoch, ktoré zlyhali, bol Matthew chytený a prevezený do medicínskeho centra, kde mal byť premenený na Strogga. Nadopujú ho látkami zväčšujúcimi silu, odrežú mu končatiny a nahradia ich novými mechanickými, vďaka ktorým je rýchlejší. V poslednej fáze, keď mu majú aktivovať neuročip implantovaný do mozgu aby ho mohli na diaľku ovládať, je Matthew zachránený svojimi kolegami. Je to však nezvratný proces, a tak je jedinou nádejou Zeme, pretože strážny systém ho identifikuje ako Strogga. Po dlhej ceste sa Matthew dostane až k Nexu, zlikviduje jeho strážcu a následne aj Nexus. Zem je zachránená a Matthew sa vracia späť na základňu.

Zbrane

Keďže sa hra odohráva v ďalekej budúcnosti, zbrane sú nereálne, majú futuristický design. Niektoré z nich sa ale podobajú na súčasné zbrane. Je ich možné postupne modifikovať. Sú to napríklad väčšie zásobníky, zameriavače, automatické navádzanie striel. Modifikovať ich môžu kolegovia z jednotky.
Cravencères

Poloha

Obec má rozlohu 9,09 km². Najvyšší bod je položený 180 m n. m. a najnižší bod 97 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coutarnoux

Poloha

Obec má rozlohu 8,68 km². Najvyšší bod je položený 332 m n. m. a najnižší bod 214 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sierra Maestra

Sierra Maestra je najvyššie kubánske horské pásmo rozprestierajúce sa na juhovýchode ostrova, na územiach provincii Granma a Santiago de Cuba. Nachádza sa v ňom najvyšší vrch Kuby Pico Turquino o nadmorskej výške 1974 m.
Pohorie Sierra Maestra bolo na konci 50. rokov 20. storočia významným dejiskom partizánskej vojny vedenej Fidelom Castrom počas Kubánskej revolúcie.
V oblasti sa nachádza viacero chránených území, najvýznamnejším je Národný park Turquino o rozlohe 229,38 km².
Bois-le-Roi (Seine-et-Marne)

Poloha

Obec má rozlohu 6,91 km². Najvyšší bod je položený 91 m n. m. a najnižší bod 38 m n. m.

Obyvateľstvo

Počet obyvateľov obce je 5 611 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vincent-le-Paluel

Poloha

Obec má rozlohu 6,86 km². Najvyšší bod je položený 247 m n. m. a najnižší bod 80 m n. m.

Obyvateľstvo

Počet obyvateľov obce je 266 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kojetín (Nový Jičín)

História

Prvá písomná zmienka o obci je z roku 1497, kedy patrila starojičínskemu panstvu. V roku 1905 tu bola vybudovaná samostatná škola. Miestnou časťou Nového Jičína sa obec stala dňa 1. septembra 1974.
Molová stupnica

Molové stupnice sú diatonické stupnice, typické pre európsku hudbu. Znejú smutnejšie ako durové stupnice. Ich názvy sa píšu malým písmenom.

a mol

Základnou molovou stupnicou je aiolská (alebo aj prirodzená) a mol, ktorá sa skladá z tónov A,H,C,D,E,F,G,A.
Obsahuje rovnaké tóny ako základná durová stupnica C-dur, ale začína 6. stupňom stupnice C-dur. Poltóny má medzi 2. a 3., a medzi 5. a 6. stupňom. Ak ju rozdelíme na dve rovnaké časti, tetrachordy, budú tieto na rozdiel od stupnice C-dur rôzne. Vzdialenosti medzi stupňami prvého tetrachordu budú: celý tón - poltón - celý tón, vzdialenosti druhého tetrachordu budú: poltón - celý tón - celý tón. Tento predpis platí pre všetky prirodzené molové stupnice. (V prípade durových stupníc sú oba tetrachordy rovnaké).

Ďalšie molové stupnice

Ďalšie molové stupnice vytvoríme najľahšie tak, že jednotlivé durové stupnice začneme vždy ich 6. stupňom. Takto môžeme ku každej durovej stupnici vytvoriť molovú stupnicu s rovnakým predznamenaním.
Ďalšou možnosťou je že použijeme podobné pravidlo, ako pri durových stupniciach.
V prípade molových stupníc s krížikmi postupujeme tak, že ďalšiu stupnicu začneme druhým tetrachordom predošlej stupnice (t. j. jej 5. stupňom) a pridáme krížik navyše. Krížik sa pridáva vždy k druhému stupňu novej stupnice.
V prípade molových stupníc s béčkami postupujeme tak, že ďalšiu stupnicu začíname o štyri stupne nižšie a pridáme béčko navyše a to ku šiestemu stupňu novej stupnice.
Trolejové vedenie

Trolejové vedenie je vedenie, slúžiace na napájanie koľajových vozidiel alebo trolejbusov elektrickou energiou. Je to hlavná súčasť trakčného vedenia. Trolejové vedenie sa skladá zo závesného lana a vodorovného trolejového lana (iné názvy: trolejový drôt, trolejový vodič, trolej), pričom pri trolejbusoch sú závesné laná a trolejové drôty dva vedľa seba. Trolejový drôt je vodič, ktorý slúži na vlastné napájanie vozidla elektrinou; býva z medi alebo ocele a má zvláštny prieriez (aby sa dal zhora zachytiť). Je zavesený v danej výške nad koľajou, prípadne v danej výške nad povrchom vozovky. Vozidlo udržiava kontakt s trolejovým vedením prostredníctvom zberača, ktorý sa nazýva trolejový zberač alebo pantograf.
Po prvých pokusoch s elektrickou trakciou v roku 1879 a nasledujúcich rokoch, kedy na napájanie slúžili priamo vzájomne izolované koľajnice alebo napájacia koľajnica, bolo prvýkrát v roku 1881 použité v parížskej električke vrchné napájanie. Vodič v tomto prípade tvorila rúrka.
Názov trolejové vedenie má pôvod v anglickom slove "trolley", čo znamená vozík. Najstaršie trolejbusy boli napájané prostredníctvom  vozíka, ktorý sa vozil po vedení. Ťahaný bol pomocou kábla spojeného s vozidlom.